
Ministru kabineta sēdes protokollēmums

Informatīvais ziņojums "Informatīvais ziņojums “Atbalsts uzņēmējiem tirgus pārorientācijai un Krievijas militārās agresijas pret Ukrainu izrietošo sankciju seku mazināšanai”"

· 1. Pieņemt zināšanai sagatavoto Informatīvo ziņojumu;
· 2. Atzīt Ministru kabineta 2022. gada 15. marta sēdes protokollēmuma (prot. Nr. 15 35. §) Noteikumu projekts "Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai"" 4.punktā ietverto uzdevumu par aktualitāti zaudējušu.
· 3. Atbalstīt, ka ar Ministru kabineta 2022. gada 15. marta noteikumiem Nr. 171 “Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju - juridisko personu - kreditēšanas veicināšanai"” samazinātais finansējums 8 500 000 euro apmērā tiek novirzīts atbalsta programmas “Garantiju programmas Krievijas militārās agresijas pret Ukrainu radīto seku uz ekonomiku mazināšanai īstenošanas noteikumi” finansēšanai, kas jāiesniedz atbilstoši šī protokollēmuma 4.2. apakšpunktam;
· 4. Atbalstīt Informatīvajā ziņojumā iekļautos priekšlikumus par atbalstu uzņēmējiem Krievijas militārās agresijas pret Ukrainu izrietošo seku mazināšanai un tirgus pārorientācijai. Ekonomikas ministrijai attiecīgi nodrošināt šādu atbalsta programmu izstrādi un veikt to saskaņošanu ar Eiropas Komisiju:
· 4.1. aizdevumu programma “Aizdevumi saimnieciskās darbības veicējiem, kuru darbību ietekmējusi Krievijas militārās agresijas pret Ukrainu radītās sekas uz ekonomiku”;
· 4.2. garantiju programma “Garantijas aizdevumiem saimnieciskās darbības veicējiem, kuru darbību ietekmējusi Krievijas militārās agresijas pret Ukrainu radītās sekas ekonomikā”;
· 4.3. eksporta kredītu garantijas programmas grozījumus;
· 4.4. pašu kapitāla fonda grozījumus.
· 5. Noteikt, ka Ekonomikas ministrija sagatavo un ekonomikas ministrs noteiktā kārtībā iesniedz šādus tiesību aktu projektus: 
· 5.1. līdz 2022. gada 10. maijam likumprojektu “Krievijas militārās agresijas pret Ukrainu un tā rezultātā piemēroto sankciju izraisīto ekonomisko seku pārvarēšanas un tirgus pārorientācijas atbalsta likums”.
· 5.2. līdz 2022. gada līdz 1. jūnijam:
· 5.2.1. Ministru kabineta noteikumu projektu “Aizdevumu programmas Krievijas militārās agresijas pret Ukrainu radīto seku uz ekonomiku mazināšanai un tirgus pārorientācijai īstenošanas noteikumi”;
· 5.2.2. Ministru kabineta noteikumu projektu “Garantijas Krievijas militārās agresijas pret Ukrainu radīto seku uz ekonomiku mazināšanai un tirgus pārorientācijas īstenošanas noteikumi”;
· 5.2.3. grozījumus Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība";
· 5.2.4. grozījumus Ministru kabineta 2020. gada 19. marta noteikumos Nr. 150 "Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība";
· 5.2.5. grozījumus Ministru kabineta 2016. gada 20. decembra noteikumos Nr. 866 “Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībā” vai izstrādā jaunu tiesību aktu projektu;
· 5.3. līdz 2022. gada 1. augustam grozījumus 2020. gada 14. jūlija Ministru kabineta noteikumos Nr.458 “Noteikumi par kapitāla ieguldījumiem komersantos, kuru darbību ietekmējusi Covid-19 izplatība” vai izstrādā jaunu tiesību aktu projektu.

